ANC: “DA prioritiseer wit-kwessies”Foto: @TheRealClementM/Twitter “Daardie uitlating dat die Wes-Kaap die bes bestuurde provinsie is, is nie waar nie. Die DA het ŉ geleentheid gehad om die mense se probleme te hanteer. Die kwessies wat bevoorregte witmense raak is vir hulle prioriteit,” volgens Mbete. Mbete sê swartmense wat in plakkerskampe in die provinsie bly word geïgnoreer. “Swart gemeenskappe is nie ŉ prioriteit vir die DA nie.” Mbete het aan inwoners gesê dat lede van die ANC, soos hulle, in plakkerskampe grootgeword het. “Die dinge [kwessies] is nie ver van ons eie ondervindings nie.” Mbete sê dit ŉ reuse verantwoordelikheid om te regeer, maar het inwoners verseker dat hulle kwessies hanteer word. Diegene wat die verkiesingsbyeenkoms bygewoon het, was egter nie oortuig nie. Vincent Mzuzwana sê die ANC lieg. “Nee ek glo hulle nie. Hulle lieg.” Nog ŉ inwoner wat homself net as Joseph geïdentifiseer het sê daar word nou beloftes gemaak aangesien dit verkiesingstyd is. Hy sê hy het vertroue in die regering verloor.